
Ijtimoiy himoya milliy agentligi direktorining
2026-yil “____” ____________dagi 
___-son buyrug‘iga
2-ILOVA

Autsorsing asosida ovqatlantirish xizmatlarini koʻrsatish boʻyicha shartnomalar tuzishda qoʻllaniladigan shartnomaning 
NAMUNAVIY SHAKLI

____-son
2026-yil “___” ____________			               _____________________
               (tuzilgan joyi)

[bookmark: _GoBack]Keyingi o‘rinlarda “Ijrochi” deb ataladigan “__________________” (STIR: _______, yuridik manzil: _______________________) nomidan, Ustav asosida faoliyat yurituvchi, rahbari __________________________, bir tomondan, hamda keyingi o‘rinlarda “Buyurtmachi” deb ataladigan Ijtimoiy himoya milliy agentligi tizimidagi tegishli tizim tashkiloti (muassasa)  “Urganch tumanidagi 9- son Ko’p tarmoqli ixtisoslashtirilgan maktabgacha ta’lim tashkiloti ” STIR: 207048356, manzil: Urganch tuman , 220500, Ibratli ko’chasi 3 uy, Nizom (Ustav) asosida faoliyat yurituvchi, muassasa rahbari (vakolatli shaxs) M.Sabirova, ikkinchi tomondan, birgalikda “Tomonlar” deb ataluvchilar mazkur shartnomani tuzdilar.
Mazkur shartnoma bo‘yicha tanlash jarayonini O‘zbekiston Respublikasi Prezidenti huzuridagi Ijtimoiy himoya milliy agentligining Xorazm viloyati hududiy boshqarmasi (keyingi o‘rinlarda – “Tashkilotchi”) tashkil etadi. Tashkilotchi ushbu shartnoma bo‘yicha Tomon hisoblanmaydi.
I. Shartnomaning predmeti
1.1. Buyurtmachining muassasasida xizmat oluvchilar (tarbiyalanuvchilar) uchun ovqatlantirish xizmatlarini autsorsing usulida tashkil etish (ovqat tayyorlash, tarqatish, ovqatlanish jarayonini sanitariya-gigiyena talablariga muvofiq yuritish) mazkur shartnomaning predmeti hisoblanadi.
1.2. Ijrochi 1.1-bandda qayd etilgan xizmatlarni shartnomaning 1.3-bandida ko‘rsatilgan muddatdan boshlab u tugaguniga qadar belgilangan tartibda ko‘rsatish, Buyurtmachi esa ushbu xizmatlar uchun haq to‘lash majburiyatini oladi.
1.3. Mazkur shartnoma bo‘yicha xizmat ko‘rsatish muddati 2026-yil “2 oktabrdan 2026-yil “31” dekabrgacha, Buyurtmachiga ajratilgan mablag‘lar doirasida belgilanadi. 
Zaruratga ko‘ra hamda qo‘shimcha moliyalashtirish manbalari mavjud bo‘lgan taqdirda, xizmat ko‘rsatish muddati Tomonlarning o‘zaro kelishuviga asosan qo‘shimcha kelishuv bilan uzaytirilishi mumkin.
1.4. Kontingent (xizmat oluvchilar soni) yoki ovqatlanish rejimi o‘zgarishi, shuningdek hokimlik tomonidan tasdiqlangan o‘rtacha narxlar qayta ko‘rib chiqilishi, o‘zgarishi yoxud SanQvaN talablari asosida to‘liq ratsion (zarur sutkalik me’yorlar) ta’minlanishi natijasida 1 nafar uchun 1 kunlik o‘rtacha qiymat va shunga muvofiq shartnoma qiymati o‘zgargan taqdirda, tomonlar o‘zaro kelishuv asosida shartnomaga o‘zgartirish kiritadi hamda qo‘shimcha shartnoma tuzilishi mumkin.
1.5. “Ijrochi” tomonidan ko‘rsatiladigan “Xizmatlar”ning umumiy miqdori xizmat ko‘rsatish bo‘yicha 30 foiz ustama haqi miqdorini hisobga olgan holda (barcha soliqlar, ish haqi, moddiy xarajatlar, bilvosita xarajatlar o‘z ichiga olgan holda) .........(........) so‘mni tashkil etadi.
II. Tomonlarning huquq va majburiyatlari
2.1. Ijrochining huquqlari:
– ko‘rsatgan xizmatlari uchun to‘lovni shartnomada belgilangan miqdor 
va muddatda talab qilish;
– xizmat ko‘rsatish uchun zarur ma’lumotlarni (kontingent, ovqatlanish rejimi, taomnoma talablari) olish;
– ovqatlantirish xizmatlarini ko‘rsatish doirasida ovqatlanishning texnologik jarayonlarini oqilona va samarali tashkil etish;
– xizmatlarni sifatli ko‘rsatish maqsadida Buyurtmachi tomonidan ajratiladigan bino-inshootlar, oshxona xonalari, jihozlar va inventardan shartnomaga muvofiq foydalanishni talab qilish;
– xizmat ko‘rsatish jarayonida Buyurtmachidan sanitariya-gigiyena talablariga rioya etilishi uchun zarur tashkiliy sharoitlar (kirish-chiqish, ish joyi, saqlash joylari va boshqa) yaratilishini talab qilish;
– ko‘rsatilgan xizmatlar bo‘yicha dalolatnomalar va hisob-kitob hujjatlarini belgilangan muddatlarda ko‘rib chiqish hamda rasmiylashtirishni Buyurtmachidan talab qilish;
– shartnoma shartlari buzilishi yoki xizmat ko‘rsatishga to‘sqinlik qiluvchi holatlar yuzaga kelganda, bu holatlar bo‘yicha Buyurtmachiga yozma e’tiroz (taqdimnoma) kiritish va ularni bartaraf etish choralarini ko‘rishni talab qilish;
– monitoring va o‘rganish natijalari bo‘yicha tuzilgan dalolatnoma (xulosa) nusxasini olish;
– kontingent/ovqatlanish rejimi o‘zgarishi, taomnoma talablari yoki boshqa asoslar tufayli xizmat hajmi va (yoki) 1 nafar uchun 1 kunlik qiymat o‘zgarganda, shartnoma qiymatini qayta hisoblash va shartnomaga o‘zgartirish kiritish tashabbusi bilan chiqish.
2.2. Ijrochining majburiyatlari:
– ovqatlantirish xizmatlarini o‘z vaqtida, to‘liq va sifatli ko‘rsatish;
– ovqat tayyorlash, saqlash va tarqatish jarayonida amaldagi sanitariya qoidalari 
va normalari (SanQvaN) hamda boshqa majburiy talablariga rioya etish;
– xodimlar (oshpazlar va boshqalar)ning sanitariya-gigiyena talablariga muvofiq tibbiy ko‘rikdan o‘tganligini ta’minlash;
– mahsulotlarning xavfsizligi, yaroqlilik muddati, kelib chiqishi va sifatini tasdiqlovchi hujjatlarni (sertifikat va h.k.) taqdim etish;
– Buyurtmachi faoliyati, kontingent, ichki hujjatlar, taomnoma va boshqa xizmat jarayonida ma’lum bo‘lgan axborotlarning maxfiyligini ta’minlash hamda uchinchi shaxslarga oshkor etmaslik;
– Autsorser mulk huquqi yoki shartnoma asosida kamida uch oylik zaxira qilish uchun asosiy oziq-ovqat mahsulotlarini saqlash joylarining (omborxona) mavjud bolishini ta’minlash;
– qish-bahor mavsumida asosiy turdagi oziq-ovqat mahsulotlarining kamida uch oylik zaxirasini shakllantirish va uni doimiy ravishda saqlab borishni ta’minlash;
– ovqatlantirish xizmatining uzluksizligini hamda kamida uch oy mobaynida narxlarning o‘zgarmasligini ta’minlash uchun yetarli aylanma mablag‘larga ega bo‘lishini ta’minlash;
– Buyurtmachi, Ijtimoiy himoya milliy agentligi hamda vakolatli organlar tomonidan ovqatlantirish xizmatlari sifati, sanitariya holati, mahsulotlar xavfsizligi, taomnoma, texnologik jarayonlar, brakeraj tartibi va shartnoma shartlariga rioya etilishi yuzasidan monitoring va o‘rganishlar o‘tkazilishiga to‘sqinlik qilmaslik, zarur hujjatlar, ma’lumotlar, oshxona, omborxona va boshqa tegishli joylardan to‘liq foydalanish imkoniyatini ta’minlash; 
– monitoring, o‘rganish yoki nazorat tadbirlari davomida aniqlangan kamchilik va qonun buzilishlarni Buyurtmachi tomonidan belgilangan muddatlarda bartaraf etish hamda bu haqda tasdiqlovchi hujjatlar bilan yozma axborot taqdim etish; 
– monitoring yakunlari bo‘yicha tuzilgan dalolatnoma (xulosa)da shartnoma shartlari, sanitariya qoidalari, normalari va gigiyena normativlari hamda ovqatlantirish xizmatlarini ko‘rsatishga oid majburiy talablar buzilgani aniqlangan taqdirda, shartnomada va qonunchilik hujjatlarida belgilangan choralar qo‘llanilishiga to‘sqinlik qilmaslik;
– mazkur shartnoma amal qilayotgan davrda, ushbu shartnomaning 1.4-bandida nazarda tutilgan holatlar bundan mustasno, ovqatlantirish narxini bir tomonlama o‘zgartirmaslik, ta’minot va xizmat ko‘rsatish uzluksizligini ta’minlash hamda taklif etilgan ustama haqi miqdorini bir tomonlama o‘zgartirmasligi shart.
2.3. Buyurtmachining huquqlari:
– taomnoma, ratsion va xizmat ko‘rsatish sifatini (shu jumladan sanitariya holati, brakeraj tartibi) o‘rganish va nazorat qilish;
– xizmatlar dalolatnomasi va hisob-faktura asosida haq to‘lash, sifatsiz yoki nomuvofiq xizmatlar bo‘yicha dalolatnomani imzolamaslik;
– shartnoma shartlari buzilganda qonunchilikda nazarda tutilgan choralarni qo‘llash;
– mazkur shartnomaning 10.9-bandida nazarda tutilgan hollarda, shartnomani bir tomonlama bekor qilishni qo‘llagan holda, shartnoma shartlari buzilishi yuzasidan qonunchilikda nazarda tutilgan choralarni ko‘rish;
– Ijrochining xo‘jalik faoliyatiga bevosita aralashmagan holda, shartnoma shartlari bajarilishini nazorat qilish;
– monitoring yakunlari bo‘yicha tuzilgan dalolatnoma (xulosa)da Ijrochi tomonidan shartnoma shartlari, sanitariya qoidalari, normalari va gigiyena normativlari hamda ovqatlantirish xizmatlarini ko‘rsatishga oid majburiy talablar buzilgani aniqlangan taqdirda, mazkur shartnomaning 10.9-bandiga muvofiq shartnomani bir tomonlama bekor qilish va boshqa tegishli choralarni qo‘llash.
2.4. Buyurtmachining majburiyatlari:
– Ijrochiga xizmat ko‘rsatish uchun zarur bo‘lgan oshxona xonalari, jihozlar, inventar va boshqa moddiy vositalarni shartnoma va ilovalarga muvofiq vaqtincha foydalanishga berish (qabul-topshirish dalolatnomasi asosida); 
– xizmat ko‘rsatish uchun zarur tashkiliy sharoitlarni yaratish;
– Ijtimoiy himoya milliy agentligi tomonidan taqdim qilingan namunaviy taomnoma, kontingent va ovqatlanish rejimi bo‘yicha ma’lumotlarni o‘z vaqtida taqdim etish;
– ko‘rsatilgan xizmatlar uchun to‘lovlarni shartnomada belgilangan tartibda amalga oshirish.
III. Investitsiya majburiyati
3.1. Ijrochi shartnoma umumiy summasining kamida 1 (bir) foizidan kam bo‘lmagan miqdorda Buyurtmachi muassasasiga investitsiya kiritishi shart.
3.2. Mazkur investitsiya shartnoma tuzilgan sanadan boshlab 6 (olti) oy muddatda to‘liq kiritiladi. Investitsiya predmeti (uskunalar, inventar, ta’mirlash ishlari va boshqalar) hisoblanadi.
IV. Ko‘rsatilgan xizmatlar bo‘yicha 
hisob-kitoblarni amalga oshirish
4.1. Bajarilgan ishlar uchun hisob-kitoblarni amalga oshirish tartibi quyidagicha belgilanadi: 
buyurtmachi tomonidan avvalgi oyda ovqatlanish uchun amalga oshirilgan haqiqiy xarajatlarning 30 foizi miqdorida oldindan to‘lov (avans) amalga oshiriladi;
oy yakuni bo‘yicha tuzilgan taomnoma hamda amalda ovqatlangan tarbiyalanuvchilar (yashovchilar) sonidan kelib chiqib, haqiqatda iste’mol qilingan 
oziq-ovqat mahsulotlari qiymatiga Autsorserning ustama haqi qo‘shilgan holda yakuniy 
hisob-kitob amalga oshiriladi hamda bunda avval to‘langan avans summasi chegirib tashlanadi;
ko‘rsatilgan xizmatlar uchun oylik to‘lov shartnomaning ajralmas tarkibiy qismi hisoblangan ilovada keltiriladi. 
4.2. Taomnoma bo‘yicha oziq-ovqat mahsulotlari narxlari Autsorser tomonidan Axborot tizimiga kiritilgan narxlardan kelib chiqib hisob-kitob qilinadi.
Bunda mazkur narxlar mahalliy hokimliklar tomonidan tasdiqlanadigan oziq-ovqat mahsulotlarining o‘rtacha bozor narxlaridan oshmasligi lozim. O‘rtacha bozor narxlari har oyning 25-sanasiga qadar tasdiqlanadi.
Mahalliy hokimliklar tomonidan tasdiqlangan narxlar Autsorser tomonidan ko‘rsatilgan narxlardan past bo‘lgan hollarda, hisob-kitoblar uchun mahalliy hokimlik tomonidan tasdiqlangan narxlar inobatga olinadi.
4.3. Ijrochi har oy yakunlari bo‘yicha ko‘rsatilgan xizmatlar dalolatnomasini 
va hisob-fakturani keyingi oyning 1-sanasiga qadar rasmiylashtirib Buyurtmachiga taqdim etadi.
4.4. Agar Buyurtmachining taqdim etilgan dalolatnoma bo‘yicha e’tirozlari mavjud bo‘lsa, Buyurtmachi dalolatnoma olingan kundan boshlab 1 (bir) ish kuni ichida rad etish sabablarini asoslagan holda xizmatlarni qabul qilishni yozma ravishda rad etishi lozim.
4.5. Agar Buyurtmachi 1 (bir) ish kuni ichida yozma rad javobini yubormagan bo‘lsa, xizmatlar Buyurtmachi tomonidan belgilangan miqdorda va belgilangan tartibda ko‘rsatilgan hamda qabul qilingan hisoblanadi.
4.6. Buyurtmachining omborida mavjud bo‘lgan oziq-ovqat mahsulotlari zaxirasi, shu jumladan kartoshka, sabzi, guruch hamda boshqa mahsulotlar xizmat ko‘rsatish jarayonida taomnomaga muvofiq foydalanilgan taqdirda, ushbu mahsulotlar qiymati zaxira to‘liq tugaguniga qadar Ijrochi tomonidan ko‘rsatilgan xizmatlar qiymatiga kiritilmaydi va ular uchun to‘lov amalga oshirilmaydi.
V. Shartnoma bo‘yicha javobgarlik
5.1. Mazkur shartnoma bo‘yicha majburiyatlarni bajarmaganlik yoki lozim darajada bajarmaganlik uchun Tomonlar O‘zbekiston Respublikasining amaldagi qonunchilik hujjatlariga muvofiq javobgar bo‘ladilar.
5.2. Buyurtmachi to‘lovlarni o‘z vaqtida amalga oshirmaganligi uchun Ijrochiga kechiktirilgan har bir kun uchun kechiktirilgan to‘lov summasining ____ % miqdorida, biroq ____ % dan ko‘p bo‘lmagan miqdorda penya to‘laydi.

VI. Fors-major holatlar
6.1. Yengib bo‘lmas kuch holatlari (yong‘in, toshqin, zilzila, urush, terroristik harakatlar, pandemiya, davlat organlarining umumiy xarakterdagi qarorlari va boshqalar) yuzaga kelgan taqdirda, majburiyatlarni bajarish muddati ushbu holatlar (yoki ularning oqibatlari) tugaguniga qadar ko‘chiriladi.
6.2. Fors-major holati yuzaga kelgan Tomon 7 (yetti) kun ichida boshqa Tomonni yozma ravishda xabardor qiladi va tasdiqlovchi hujjatlarni taqdim etadi.
VII. Nizolarni hal qilish tartibi
7.1. Nizolar imkon qadar muzokaralar yo‘li bilan hal etiladi.
7.2. Kelishuvga erishilmasa, nizolar va kelishmovchiliklar qonunchilikda belgilangan tartibda iqtisodiy sudi orqali hal etiladi.
VIII. Shartnomani o‘zgartirish va bekor qilish tartibi
8.1. Shartnomaga har qanday o‘zgartirish va qo‘shimchalar faqat yozma shaklda tuzilgan hamda Tomonlarning vakolatli shaxslari tomonidan imzolangan taqdirda haqiqiy bo‘ladi.
8.2. Shartnomani bekor qilish O‘zbekiston Respublikasi qonun hujjatlariga muvofiq amalga oshiriladi. Bunda mazkur shartnomaning 10.9-bandida nazarda tutilgan hollarda Buyurtmachi shartnomani bir tomonlama bekor qiladi.
IX. Korrupsiyaga qarshi shart
9.1. Taraflar shartnoma tuzish paytida, shartnomaning amal qilish muddati davomida va ushbu muddat tugaganidan so‘ng shartnoma bilan bog‘liq korrupsiyaviy harakatlar sodir qilmaslik majburiyatini oladilar.
9.2. Taraflar ushbu shartnomaning korrupsiyaga qarshi kurashish qo‘shimcha shartlarida bayon etilgan korrupsiyaning oldini olish choralarini tan oladilar va ularga rioya etilishni ta’minlaydilar. 
X. Nazorat talablari
10.1. Autsorsing xizmatlari ko‘rsatilishi ustidan doimiy monitoringni amalga oshirish maqsadida Ijtimoiy himoya milliy agentligi tomonidan monitoring komissiyasi tashkil etiladi (zaruratga ko‘ra, Sanitariya-epidemiologik osoyishtalik va jamoat salomatligi qo‘mitasi hamda hududiy bo‘linmalar mas’ul xodimlari, shuningdek tegishli mutaxassislar jalb etilishi mumkin).
10.2. Monitoring komissiyasi autsorsing xizmati ko‘rsatilishi yuzasidan doimiy monitoringni amalga oshiradi, shu jumladan tizim tashkilotlari xodimlari va xizmatdan foydalanuvchilar o‘rtasida so‘rovnomalar o‘tkazadi.
10.3. Monitoring jarayonida autsorser tomonidan tayyorlab berilayotgan taomlarning sanitariya qoidalari, normalari va gigiyena normativlariga muvofiqligi, tayyor taomlarning vazni, narxi, tarkibidagi mahsulotlar miqdori hamda taom tayyorlash texnologiyalariga rioya etilishi o‘rganiladi.
10.4. Monitoring jarayonida autsorser tomonidan kiritilishi nazarda tutilgan investitsiya majburiyatlarining bajarilishi holati ham o‘rganiladi.
10.5. Monitoring komissiyasi ishlab chiqarish xonalari, oshxona va omborlarda sanitariya qoidalari, normalari va gigiyena normativlariga rioya etilishi, shuningdek epidemiyaga qarshi tadbirlar talablariga rioya etilishi holatini o‘rganadi hamda aniqlangan buzilishlarni bartaraf etish yuzasidan choralar ko‘rish bo‘yicha ko‘rsatmalar kiritadi.
10.6. Tayyor taomlar va oziq-ovqat mahsulotlarining belgilangan kunlik me’yorlarga mosligi hamda sifati o‘rganiladi, zarur hollarda tegishli bilim va ko‘nikmaga ega mutaxassislar jalb etiladi.
10.7. Monitoringda taomnoma va uning ijrosi, mahsulotlar sifati hamda kelib chiqishini tasdiqlovchi hujjatlar, texnologik jarayonlar (tayyorlash, saqlash, tarqatish), sanitariya-gigiyena holati, brakeraj tartibi, kunlik sinama, xodimlarning tibbiy ko‘rik hujjatlari, shuningdek Axborot tizimidagi kishi-kun va hisob-kitob ma’lumotlarining mosligi baholanadi.
10.8. Zarurat bo‘lganda mahsulotlar va tayyor taomlardan namunalar belgilangan tartibda laboratoriya tekshiruvi uchun olinishi hamda tegishli dalolatnoma rasmiylashtirilishi mumkin.
10.9. Monitoring yakunlari bo‘yicha dalolatnoma (xulosa) tuziladi. Mazkur dalolatnoma (xulosa)da autsorser tomonidan ushbu shartnoma shartlari, sanitariya qoidalari, normalari va gigiyena normativlari hamda ovqatlantirish xizmatlarini ko‘rsatishga oid majburiy talablar buzilgani aniqlangan hollarda, Buyurtmachi mazkur shartnomani bir tomonlama bekor qiladi.
10.10. Monitoring komissiyasi Ijtimoiy himoya milliy agentligi tomonidan yuklatilgan boshqa vakolatlarni ham amalga oshirishi mumkin.
XI. Boshqa shartlar
11.1. Tomonlarning birortasi ushbu shartnoma bo‘yicha o‘z huquq yoki majburiyatlarini uchinchi shaxsga o‘tkazishga haqli emas.
11.2. Rekvizitlar o‘zgargan taqdirda Tomonlar bir-birini zudlik bilan yozma shaklda xabardor qiladi.
11.3. Shartnoma bir xil mazmundagi va bir xil yuridik kuchga ega bo‘lgan 2 (ikki) nusxada o‘zbek tilida tuziladi hamda Tomonlarning imzosi va muhrlari bilan tasdiqlanadi.
11.4. Shartnoma Tomonlar o‘rtasida imzolanib, tegishli g‘aznachilik organidan ro‘yxatdan o‘tkazilgandan so‘ng kuchga kiradi va 2026-yil 31-dekabrgacha amal qiladi.
XII. Tomonlarning rekvizitlari va imzolari:

	BUYURTMACHI
(tizim tashkiloti – muassasa)
	IJROCHI

	Nomlanishi: Urganch tumanidagi 9- son Ko’p tarmoqli ixtisoslashtirilgan maktabgacha ta’lim tashkiloti 
Manzil: Urganch tuman, 220500,Ibratli ko’chasi 37 uy
STIR: 207048356
Hisob raqami: 100010860332177091100081001 
Bank: Ipoteka bank
MFO: 00579
G‘aznachilik: 
Tel/e-mail: _____________________________
	Nomlanishi: ______________________________
Manzil: _________________________________
STIR: ____________
Hisob raqami: ___________________________
Bank: _________________________________
MFO: ____________
Tel/e-mail: _____________________________

	Rahbar M.Sabirova: ____________________   (imzo)    M.O‘.
	Rahbar: 
____________________                              (imzo)    M.O‘.





“____”._______.2026-yildagi
“________”-sonli shartnomaga
Ilova

KO‘RSATILAYOTGAN XIZMATLAR UCHUN OYLIK TO‘LOV REJASI
	T/r
	Oylar nomi
	Bir oylik mablag‘ miqdori
	Ustama miqdori *
	Jami summa

	1.
	Yanvar
	… so‘m
	… so‘m
	… so‘m

	2.
	Fevral
	… so‘m
	… so‘m
	… so‘m

	3.
	Mart
	… so‘m
	… so‘m
	… so‘m

	4.
	Aprel
	… so‘m
	… so‘m
	… so‘m

	5.
	May
	… so‘m
	… so‘m
	… so‘m

	6.
	Iyun
	… so‘m
	… so‘m
	… so‘m

	7.
	Iyul
	… so‘m
	… so‘m
	… so‘m

	8.
	Avgust
	… so‘m
	… so‘m
	… so‘m

	9.
	Sentabr
	  so‘m
	 so‘m
	so‘m

	10.
	Oktabr
	31 460 000so‘m
	9 438 000 so‘m
	      40 898 000 so‘m

	11.
	Noyabr
	30 030 000so‘m
	9 009 000 so‘m
	39 039 000 so‘m

	12.
	Dekabr
	28 600 000so‘m
	8 580 000 so‘m
	37 180 000 so‘m

	JAMI
	90 090 000 so‘m
	27 027 000 so‘m
	117 117 000 so‘m


* Ustama miqdori haqiqiy qilingan xarajatlarga nisbatan to‘lanadi.



